גשר יוסף

גשר יוסף הוא גשר פלדה המחבר בין כביש 90 וקריית שמונה ובין הקיבוצים הסמוכים, העובר מעל נהר הירדן על כביש 9779. הגשר מהווה נקודת מעבר חשובה באזור עמק החולה והוא בעל משמעות סמלית לתושבי האזור (צללית הגשר מופיעה בסמלו של קיבוץ עמיר למשל). זהו גשר הברזל הראשון שנבנה במדינה.⁨⁨דבר⁩, 17 אוגוסט 1956⁩ - נחנך גשר הירדן על ידי עמיר

הגשר נמצא בסמוך לקיבוצים עמיר ושדה נחמיה, מעט דרומית לנקודת החיבור של מקורות הירדן. הגשר צר יחסית ומאפשר תנועת כלי רכב בכיוון אחד כל פעם, על פי זכות קדימה.

על הגשר קיים מעבר המאפשר תנועת הולכי רגל בכיוונים שונים וכמו כן קיים מעבר תת-קרקעי בצידו המזרחי, אשר מהווה את נקודת הסיום של "טיילת עמי" הנמצאת בסמוך.

 היסטוריה 
בסוף שנות ה-20 הקים שלטון המנדט גשר תלוי מעל נהר הירדן, הנועד לשרת את האוכלוסייה באזור. מיקומו היה קרוב למקום בו היה ממוקם בעבר גשר טורקי אשר נהרס לחלוטין. הבריטים קראו לגשר החדש "שייח' יוסוף", על שמו של נכבד בדואי הקבור באזור.

בשנות ה-30 שימש הגשר את היישובים היהודים שהוקמו בעמק, ובשנת 1944 הפך לחלק מכביש 9779 שנסלל אז על ידי הבריטים.

בשנת 1956 נהרס הגשר התלוי ובמקומו נבנה גשר חדש. בנייתו ארכה כשנה, כאשר חלקי הפלדה אשר הוזמנו מגרמניה הורכבו על גדת הנהר ולבסוף הגשר המוגמר הועלה למקומו בשלמותו, בעזרת מנופי ענק. המיזם נחשב בזמנו לאחת מעבודות הגישור הגדולות ביותר בארץ ועלותו הוערכה בכמאה אלף לירות ארץ ישראליות, אשר שולמו בין השאר בעזרת כספי השילומים.

הגשר נקרא על שמם של  ו, חברי קיבוץ עמיר אשר נפלו בקרבות בסביבה במהלך מלחמת העצמאות. טקס הענקת השם ופתיחת הגשר התקיים ב־16 באוגוסט 1956 בקיבוץ עמיר במעמד שר העבודה דאז, מרדכי נמיר.

בשנת 2015 בוצעו עבודות לשימור וחידוש הגשר על ידי חברת קדמור.

 גלריה 

קישורים חיצוניים

מיכאל בן-דרור, גשר תלוי ואוטובוסים, באתר מושב שדה נחמיה
על דעת המקום: הגשרים של בקעת החוּלה ונקמת היד השמאלית, יהודה זיו, אתר עונג שבת, מרץ 2015.
תמונות מהגשר

 הערות שוליים 

י
קטגוריה:עמק החולה